
[image: image1.png]


                 
                             О Б Щ И Н СК И   С Ъ В Е Т -  К Н Е Ж А
	

	

	



           5835, гр. Кнежа, ул. „М. Боев“№69, тел. 09132/7662, факс 09132/7007, E-mail:savet.kneja@knezha.bg


ДО

ОБЩИНСКИ СЪВЕТ


ГР. КНЕЖА
ПРЕДЛОЖЕНИЕ
от  Катя Герговска 

                            Председател на Общински съвет-Кнежа


Относно: Предложение за допълнение на Правилника за организацията и дейността на Общински съвет-Кнежа, неговите комисии и взаимодействието му с общинската админитрация, мандат 2023-2027 г.

УВАЖАЕМИ ОБЩИНСКИ СЪВЕТНИЦИ, 

            Правилникът има за цел както повишаване на прозрачността и публичността чрез изграждане на законоустановени правила за определяне и следване на политиките при вземането на решения за общината във връзка с работата на общинския съвет, а така също и регламентиране на подобряване информираността на съветниците по време на редовни или извънредни заседания.


Целта, която се преследва с новите текстове е уреждане на възникнали в практиката ситуации, за които е липсвало правило в нормативния акт.

На основание гореизложеното предлагам следните изменения и допълнения:


§1 . Добавя се нова ал. 8 на чл. 28 със следното съдържание:

 (8) При неучастие на общинския съветник в насрочени редовни заседания на Общинския съвет и комисиите, регламентирани в този правилник, независимо по какви причини, но участие в извънредни заседания на Общинския съвет и комисиите, общинският съветник получава възнаграждение:

- 5% от средната брутна работна заплата на общинска администрация за съответния месец – за участие в извънредно заседание на постоянна комисия;

- 10% от средната брутна работна заплата на общинска администрация за съответния месец – за участие в извънредно заседание  (сесия) на Общинския съвет;

§2. Създава се нов §8 в ЗАКЛЮЧИТЕЛНИ РАЗПОРЕДБИ със следното съдържание:
 §8. (нов – ………..2025 г.) Направените промени са съгласно Решение № ……..по Протокол № ….. от  ………….2025 година на ОбС – Кнежа, и влизат в сила три дни след  обнародването им на интернет страницата на Община Кнежа.
С приемането на предложеното допълнение в Правилника за организацията и дейността на Общински съвет-Кнежа, неговите комисии и взаимодействието му с общинската администрация, мандат 2023-2027 г. ще се създадат предпоставки за подобряване работата на колективния орган, на неговите временни и/или постоянни комисии, както и сътрудничеството му с администрацията на Община Кнежа.
Съгласно чл. 26, ал.3 от Закона за нормативните актове, във връзка с чл. 77 от АПК, проектът за «Изменение и допълнение на Правилника за организацията и дейността на Общински съвет-Кнежа, неговите комисии и взаимодействието му с общинската администрация, мандат 2023-2027 г.» се публикува на интернет страницата на Община Кнежа за обществени консултации, като заинтересованите лица в 30-дневен срок от публикуването му на интернет страницата на Община Кнежа, могат да представят становищата си по проекта в деловодството на Общински съвет-Кнежа в рамките на работното време или на e-mail: obs_kneja@abv.bg.
            Тел. за контакти: 09132/7662.

           Проектът на Правилника ще бъде публикуван и за публично обсъждане на Портала за обществени консултации, поддържан от Министерския съвет за срок от 30 дни.
ВНОСИТЕЛ:
Катя Герговска

Председател на Общински съвет-Кнежа

